|  |
| --- |
|  |
| SMERNICA O PRIJÍMANÍ A VYBAVOVANÍ OZNÁMENÍ,  SÚVISIACICH S OZNAMOVANÍM PROTISPOLOČENSKEJ  ČINNOSTI |
| **pre** |
| **CINEMAX** |
| **DŇA** 30. 9. 2019 |

obsah

[1. DEFINÍCIE A SKRATKY 4](#_Toc21080472)

[2. PREDMET ÚPRAVY A PÔSOBNOSŤ 5](#_Toc21080473)

[(A) INTERNÉ PRAVIDLÁ V RÁMCI OZNAMOVANIA PROTISPOLOČENSKEJ ČINNOSTI 6](#_Toc21080474)

[3. PODÁVANIE OZNÁMENÍ 6](#_Toc21080475)

[4. ZACHOVANIE MLČANLIVOSTI O TOTOŽNOSTI OZNAMOVATEĽA 7](#_Toc21080476)

[5. ZODPOVEDNÁ OSOBA 7](#_Toc21080477)

[6. EVIDENCIA OZNÁMENÍ 9](#_Toc21080478)

[7. PRÁVA A POVINNOSTI ZAMESTNANCA 10](#_Toc21080479)

[8. PRÁVA A POVINNOSTI ZAMESTNÁVATEĽA 11](#_Toc21080480)

[(B) EXTERNÉ PRAVIDLÁ V RÁMCI OZNAMOVANIA PROTISPOLOČENSKEJ ČINNOSTI 12](#_Toc21080481)

[9. ŽIADOSŤ O POSKYTNUTIE OCHRANY OZNAMOVATEĽOVI 12](#_Toc21080482)

[10. PRACOVNOPRÁVNY ÚKON VOČI OZNAMOVATEĽOVI 13](#_Toc21080483)

[(C) OCHRANA OSOBNÝCH ÚDAJOV 14](#_Toc21080484)

[11. OCHRANA OSOBNÝCH ÚDAJOV V OBLASTI WHISTLEBLOWINGU 14](#_Toc21080485)

[(D) ÚRAD PRE OCHRANU OZNAMOVATEĽOV PROTISPOLOČENSKEJ ČINNOSTI 15](#_Toc21080486)

[12. ÚRAD 15](#_Toc21080487)

[13. SANKCIE 16](#_Toc21080488)

[(E) ZÁVEREČNÉ USTANOVENIA 16](#_Toc21080489)

[14. PLATNOSŤ A ÚČINNOSŤ SMERNICE 16](#_Toc21080490)

[PRÍLOHA Č.1 VZOR OZNÁMENIA O PROTISPOLOČENSKEJ ČINNOSTI 17](#_Toc21080491)

[PRÍLOHA Č.2 ZÁZNAM O ÚSTNOM PODANÍ OZNÁMENIA 18](#_Toc21080492)

[PRÍLOHA Č.3 ZÁZNAM O PRIJATÍ A VYBAVENÍ OZNÁMENIA O PROTISPOLOČENSKEJ ČINNOSTI 19](#_Toc21080493)

[PRÍLOHA Č.5 OZNÁMENIE O PREDĹŽENÍ LEHOTY NA VYBAVENIE OZNÁMENIA 21](#_Toc21080494)

[PRÍLOHA Č. 6 ZÁZNAM O VYMENOVANÍ INTERNEJ ZODPOVEDNEJ OSOBY 22](#_Toc21080495)

[PRÍLOHA Č.7 ŽIADOSŤ OZNAMOVATEĽA O POSKYTNUTIE OCHRANY PRI OZNÁMENÍ ZÁVAŽNEJ PROTISPOLOČENSKEJ ČINNOSTI 24](#_Toc21080496)

[PRÍLOHA Č.8 ŽIADOSŤ ZAMESTNÁVATEĽA O UDELENIE SÚHLASU OD ÚRADU 25](#_Toc21080497)

**Vzhľadom na to, že**

Tento interný predpis skupiny CINEMAX, ktorý platí pre spoločnosť CINEMAX a.s., so sídlom Ševčenkova 19, 851 01 Bratislava, IČO 36612367, zapísanú v Obchodnom registri Okresného súdu Bratislava I, Oddiel Sa, Vložka číslo 3904/B a spoločnosť CINEMAX Bratislava, s.r.o., so sídlom Ševčenkova 19, 851 01 Bratislava, IČO 47 661 887, zapísanú v Obchodnom registri Okresného súdu Bratislava I, Oddiel Sro, Vložka číslo 96678/B (ďalej len „**Spoločnosť**“ alebo „**Zamestnávateľ**“)

s názvom SMERNICA O PRIJÍMANÍ A VYBAVOVANÍ OZNÁMENÍ SÚVISIACICH S OZNAMOVANÍM PROTISPOLOČENSKEJ ČINNOSTI (ďalej len **„Smernica“**)

upravuje procesy v skupine CINEMAX v oblasti oznamovania protispoločenskej činnosti pre dosiahnutie súladu s vnútroštátnou legislatívou a právom EÚ a je súčasťou protikorupčných opatrení.

Podľa § 47 ods. 2 zákona č. zákon č. 311/2001 Z.z. Zákonník práce v znení neskorších predpisov, má Zamestnávateľ povinnosť oboznámiť zamestnanca pri nástupe do zamestnania s vnútorným predpisom upravujúcim oznamovanie kriminality alebo inej protispoločenskej činnosti.

Podľa § 10 ods. 8 zákona č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov, je Zamestnávateľ povinný vydať vnútorný predpis, v ktorom určí podrobnosti o (i) podávaní oznámení, (ii) preverovaní oznámení a oprávneniach zodpovednej osoby pri preverovaní oznámení, (iii) zachovaní mlčanlivosti o totožnosti oznamovateľa, (iv) evidovaní oznámení, (v) oboznamovaní oznamovateľa s výsledkom preverenia jeho oznámenia.

Zo záujmu skupiny CINEMAX na predchádzaní a odhaľovaní protiprávnej, resp. protispoločenskej činnosti vyplýva potreba prijímania rôznych ochranných opatrení pre osoby, ktoré majú informácie o takejto činnosti a chcú ich oznámiť príslušným subjektom.

Cieľom tejto Smernice a jej efektívnej implementácie v praxi je najmä (i) konať v súlade s platnou právnou úpravou, (ii) včas predchádzať podvodom, korupcii a inej protispoločenskej činnosti, (iii) včas predchádzať ohrozeniu reputácie Spoločnosti, (iv) zvýšiť povedomie zamestnancov o tejto oblasti a jej aplikácie v praxi v najvyššej možnej miere, (v) zlepšiť firemnú kultúru všímavosti v Spoločnosti, keď zamestnanec v prípade pochybností oznámi tieto svoje výhrady Zamestnávateľovi, respektíve zodpovednej osobe, ktorá je poverená ich prešetrením, (vi) chrániť oznamovateľov pred prípadnou odvetou zo strany Zamestnávateľa a odstrániť hlavné prekážky oznamovania, tzn. strach pred postihom za podanie oznámenia a nedôveru, že dôjde k prešetreniu podnetu, (vii) pomôcť zamestnancom urobiť rozhodnutie o oznámení nekalých praktík pri dôkladnom poznaní svojich práv, povinností, ako aj praktického postupu, príp. pomôcť aj iným osobám ako zamestnancom, ak sa rozhodujú, či oznámia nekalú praktiku, a v neposlednom rade (viii) zabezpečiť, aby konanie každého v rámci spoločnosti bolo v súlade s platnou právnou úpravou a morálnymi hodnotami Spoločnosti.

Text v rámčeku uvádza vysvetlivky, ktoré nemajú regulatívny charakter.

**SA SPOLOČNOSŤ ROZHODLA PRIJAŤ TÚTO SMERNICU:**

1. DEFINÍCIE A SKRATKY

Nižšie uvedené pojmy a slovné spojenia majú pre účely tejto Smernice nasledovný význam.

**„Zákon“** je zákon č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov;

**„Starý zákon“** je zákon č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov v znení neskorších predpisov;

**„Trestný zákon“** jezákon č. 300/2005 Z. z. Trestný zákon v znení neskorších predpisov;

**„Zákonník práce“** je zákon č. 311/2001 Z.z. Zákonník práce v znení neskorších predpisov;

**„Oznamovateľ“ /**

**„Whistleblower“** je fyzická osoba (zamestnanec alebo jemu blízka osoba po splnení ďalších podmienok), ktorá v dobrej viere urobí oznámenie orgánu príslušnému na prijatie oznámenia, orgánu alebo zamestnávateľovi:

1. osoba v pracovnoprávnom vzťahu ku konkrétnemu zamestnávateľovi,
2. blízka osoba oznamovateľa, ktorá je v pracovnoprávnom vzťahu k tomu istému zamestnávateľovi ako oznamovateľ,
3. blízka osoba oznamovateľa, ktorá je v pracovnoprávnom vzťahu k zamestnávateľovi, ktorý je závislou osobou k zamestnávateľovi oznamovateľa,
4. blízka osoba oznamovateľa, ktorá je v pracovnoprávnom vzťahu k zamestnávateľovi, ktorý je založený alebo zriadený zamestnávateľom oznamovateľa;

**„Chránený**

**Oznamovateľ“**  je Oznamovateľ, ktorý podal Kvalifikované oznámenie, a teda oznámil Závažnú protispoločenskú činnosť, ktorá je trestným činom.

**„Oznámenie“** je uvedenie skutočností, o ktorých sa fyzická osoba dozvedela v súvislosti s výkonom svojho zamestnania, povolania, postavenia alebo funkcie alebo v súvislosti s činnosťou vo verejnom záujme, a ktoré sa týkajú protispoločenskej činnosti;

**„Kvalifikované**

**oznámenie“** je oznámenie, ktoré môže prispieť alebo prispelo k objasneniu závažnej protispoločenskej činnosti alebo k zisteniu alebo k usvedčeniu jej páchateľa;

**„(iná) protispoločenská**

**činnosť“** je prevažne činnosť ako trestné činy, priestupky, iné správne delikty alebo iné konanie, ktoré pôsobí na spoločnosť negatívne (kolízia záujmov, neetické konanie, šikanovanie na pracovisku, konanie pod vplyvom alkoholu alebo iných omamných látok a pod.).

**„Závažnou protispoločenskou**

**činnosťou“** je:

1. trestný čin poškodzovania finančných záujmov Európskej únie podľa § 261 až 263 Trestného zákona,
2. trestný čin machinácií pri verejnom obstarávaní a verejnej dražbe podľa § 266 až 268 Trestného zákona,
3. trestné činy verejných činiteľov podľa § 326 až 327a Trestného zákona,
4. trestné činy korupcie podľa § 328 až 336b Trestného zákona,
5. trestný čin, za ktorý Trestný zákon ustanovuje trest odňatia slobody s hornou hranicou trestnej sadzby prevyšujúcou tri roky,
6. správny delikt, za ktorý možno uložiť pokutu s hornou hranicou určenou výpočtom, alebo
7. správny delikt, za ktorý možno uložiť pokutu s hornou hranicou vo výške najmenej 30 000 eur;

**„Konaním v**

**dobrej viere“** je konanie fyzickej osoby, ktorá vzhľadom na okolnosti, ktoré sú jej známe, a vedomosti, ktoré v čase oznámenia má, sa odôvodnene domnieva, že uvádzané skutočnosti sú pravdivé; v pochybnostiach sa konanie považuje za konanie v dobrej viere, dovtedy, kým sa nepreukáže opak;

**„Zodpovednou**

**osobou“** je Beata Móžiová, CINEMAX, Výhonská 1, 831 06 Bratislava, [podania@cine-max.sk](mailto:podania@cine-max.sk);

**„Whistleblowing“** je oznamovanie protispoločenskej činnosti v zmysle Zákona;

**„Pracovnoprávnym**

**vzťahom“** je pracovný pomer, obdobný pracovný vzťah, štátnozamestnanecký pomer alebo služobný pomer;

**„Blízkou osobou“** jepríbuzný v priamom rade, súrodenec a manžel; iné osoby v pomere rodinnom alebo obdobnom sa pokladajú za osoby sebe navzájom blízke, ak by ujmu, ktorú utrpela jedna z nich, druhá dôvodne pociťovala ako svoju vlastnú.

**„Úrad“** je Úrad na ochranu oznamovateľov protispoločenskej činnosti.

1. PREDMET ÚPRAVY A PÔSOBNOSŤ
2. Smernica upravuje procesy v Spoločnosti v oblasti oznamovania protispoločenskej činnosti v súlade so Zákonom, Zákonníkom práce a inými súvisiacimi právnymi predpismi, vrátane práva EÚ.
3. V zmysle § 47 ods. 2 Zákonníka práce má Zamestnávateľ povinnosť oboznámiť zamestnanca pri nástupe do zamestnania s vnútorným predpisom upravujúcim oznamovanie kriminality alebo inej protispoločenskej činnosti.
4. Smernica ako vnútorný predpis primerane upravuje v súlade s § 10 Zákona postupy:
5. pri podávaní oznámení,
6. pri prijímaní, preverovaní, vybavovaní oznámení a oboznamovaní Oznamovateľa s výsledkom preverenia jeho Oznámenia,
7. pri evidencii oznámení,
8. o oprávneniach a povinnostiach Zodpovednej osoby,
9. pri zachovaní mlčanlivosti o totožnosti Oznamovateľa,
10. pri spracúvaní osobných údajov uvedených v Oznámení a v rámci jeho vybavovania
11. o právach a povinnostiach zamestnancov.
12. Smernica sa vzťahuje na:
13. Spoločnosť,
14. Orgány Spoločnosti,
15. zamestnancov Spoločnosti bez ohľadu na ich funkciu,
16. blízke osoby zamestnancov Spoločnosti v súlade s čl. 1 písm. d) tejto Smernice,
17. Zodpovednú osobu.

(ďalej len „**Subjekty**“)

1. Subjekty majú povinnosť sa oboznámiť s touto Smernicou a zaväzujú sa ju dodržiavať.
2. INTERNÉ PRAVIDLÁ VRÁMCI OZNAMOVANIA PROTISPOLOČENSKEJ ČINNOSTI
3. PODÁVANIE OZNÁMENÍ
   1. Spôsob podávania oznámení

Akékoľvek oznámenia o protispoločenskej činnosti je možné podať: ústne, písomne alebo elektronicky prostredníctvom elektronickej pošty. Odporúčaný formulár Oznámenia tvorí prílohu tejto Smernice. Oznámenie je možné urobiť aj anonymne.

1. Elektronickou poštou na adresu [podania@cine-max.sk](mailto:podania@cine-max.sk). Emailová schránka je prístupná nepretržite. Predmet elektronickej pošty má byť označený výrazom „whistleblowing“. Prístup k tejto e-mailovej adrese má výlučne Zodpovedná osoba. Zodpovedná osoba potvrdí prijatie Oznámenia prostredníctvom emailu bezodkladne, najneskôr však do 2 pracovných dní od jeho prijatia. Oznámenia prijaté prostredníctvom emailu, ktoré prijala osoba odlišná od Zodpovednej osoby, je táto osoba povinná bezodkladne odoslať Zodpovednej osobe a upovedomí o tom Oznamovateľa.
2. Ústne do zápisnice u Zodpovednej osoby, ktorá záznam zaprotokoluje. Vzor „Záznamu o ústnom oznámení“ sa nachádza v prílohe k tejto Smernici. Oznamovateľovi sa záznam predloží na prečítanie a podpis, a ak požiada, vydá sa mu rovnopis záznamu.
3. Písomne v uzavretej obálke s označením „whistleblowing“
4. Poštou
5. Priamo na poštovú adresu Zodpovednej osoby CINEMAX, Výhonská 1, 831 06 Bratislava s označením mena a priezviska Zodpovednej osoby, prípadne s označením „Pre Zodpovednú osobu“.
6. Na adresu Zamestnávateľa CINEMAX, Ševčenkova 19, 851 01 Bratislava. Ak však Zamestnávateľ prijme obálku s označením „whistleblowing“ bez označenia Zodpovednej osoby, je povinný bezodkladne uzavretú obálku odovzdať Zodpovednej osobe.
7. Osobne Zodpovednej osobe, ktorá sídli v budove Drevona na adrese CINEMAX, Výhonská 1, 831 06 Bratislava – Rača v kancelárii CINEMAX.
8. ZACHOVANIE MLČANLIVOSTI O TOTOŽNOSTI OZNAMOVATEĽA
9. Zodpovedná osoba je povinná zachovávať mlčanlivosť o totožnosti Oznamovateľa, a to od prijatia oznámenia, v priebehu jeho preverovania, evidovania a následne aj pri jeho likvidácii po uplynutí doby uchovávania v súlade s GDPR.
10. Pri oboznamovaní s obsahom Oznámenia je Zodpovedná osoba povinná dbať na zachovanie mlčanlivosti o totožnosti Oznamovateľa. V prípade, že z informácií, ktoré sú súčasťou alebo prílohou Oznámenia možno vyvodiť totožnosť Oznamovateľa, Zodpovedná osoba s takýmito informáciami dotknutého zamestnanca ani štatutárneho zástupcu neoboznámi, ale vyzve ho len na uvedenie, resp. predloženie skutočností nevyhnutných na spoľahlivé preverenie Oznámenia.
11. Porušenie povinnosti mlčanlivosti podľa tohto bodu je priestupkom a môže byť za neho uložená pokuta až do výšky 2 000 eur.
12. ZODPOVEDNÁ OSOBA
13. Zamestnávateľ osobitným opatrením sprístupní vzor Oznámenia, ktorý tvorí prílohu tejto Smernice.
14. Podané Oznámenie prijíma a preveruje Zodpovedná osoba.
15. Zodpovedná osoba pri neanonymných Oznámeniach na požiadanie písomne potvrdí podanie oznámenia.
16. Zodpovedná osoba je internou osobou v rámci Spoločnosti.
    1. Preverovanie oznámení Zodpovednou osobou
17. Podané Oznámenia preveruje a prešetruje Zodpovedná osoba.
18. Zodpovedná osoba je povinná prijať a preveriť každé Oznámenie najneskôr do 90 dní od jeho prijatia.
19. Túto lehotu možno predĺžiť o ďalších 30 dní ak je to nevyhnutné a existujú na to relevantné dôvody. O tejto skutočnosti, ako aj o dôvodoch predĺženia lehoty je Zodpovedná osoba povinná bezodkladne informovať Oznamovateľa, ak nejde o anonymné Oznámenie, a to najmä spôsobom, ktorým bolo podané Oznámenie.
20. Pri prešetrení Oznámenia sa vychádza z jeho obsahu bez ohľadu na jeho označenie.
21. Ak z obsahu podania vyplýva, že oznámením je iba časť tohto podania, podľa tejto Smernice sa prešetrí len príslušná časť podania. Zvyšné časti podania sa vybavia podľa režimu, pod ktorý spadajú (napríklad sťažnosti podľa zákona č. 9/2010 Z. z. o sťažnostiach alebo zákona č. 311/2001 Z. z. Zákonníka práce v znení neskorších predpisov).
22. Ak z obsahu podania vyplýva, že nejde o Oznámenie podľa tejto Smernice, ale na vybavenie podania je príslušný iný orgán, Zodpovedná osoba podanie bezodkladne postúpi tomuto orgánu.
23. Podľa závažnosti obsahu prijatého Oznámenia Zodpovedná osoba môže požiadať o zriadenie komisie na preverovanie oznámenie a informuje o tom Oznamovateľa, ak je to možné.
24. V prípade potreby doplnenia alebo upresnenia údajov uvedených v Oznámení Zodpovedná osoba bez zbytočného odkladu vyzve podávateľa oznámenia, t.j. Oznamovateľa na jeho doplnenie alebo upresnenie s určením lehoty na uskutočnenie tohto úkonu.
25. Pokiaľ Oznámenie smeruje voči konkrétnemu zamestnancovi alebo štatutárnemu zástupcovi, Zodpovedná osoba bez zbytočného odkladu oboznámi dotknutého zamestnanca alebo štatutárneho zástupcu s obsahom Oznámenia a umožní mu vyjadriť sa k nemu, ako aj predložiť doklady či iné informácie potrebné na spoľahlivé preverenie veci.
26. Zodpovedná osoba je oprávnená v potrebnom rozsahu písomne vyzvať Oznamovateľa, ako aj dotknutého zamestnanca či štatutárneho zástupcu na spoluprácu pri preverovaní Oznámenia spolu s určením primeranej lehoty na poskytnutie súčinnosti. Neposkytnutie súčinnosti sa bude považovať za porušenie pracovnej disciplíny alebo zmluvného vzťahu so Zamestnávateľom.
27. Zodpovedná osoba je oprávnená vyzvať na poskytnutie súčinnosti aj iných zamestnancov, štatutárnych zástupcov a osoby v riadiacich a vedúcich pozíciách, spolupracujúce osoby a ich zástupcov ako aj iné osoby, ktoré môžu prispieť k náležitému objasneniu a prevereniu Oznámení a tieto osoby sú povinné poskytnúť požadovanú súčinnosť. Neposkytnutie súčinnosti sa bude považovať za porušenie pracovnej disciplíny alebo zmluvného vzťahu so Zamestnávateľom.
28. Oznámenie nesmie preverovať a vybavovať ten, proti komu smeruje.
29. Z preverovania Oznámenia je vylúčená Zodpovedná osoba v nasledujúcich prípadoch:

pokiaľ Oznámenie smeruje priamo voči Zodpovednej osobe;

pokiaľ, vzhľadom na skutočnosti uvádzané v Oznámení alebo okolnosti prípadu, možno mať pochybnosti o nezaujatosti Zodpovednej osoby vzhľadom na pomer Zodpovednej osoby k preverovanej veci, k podávateľovi Oznámenia alebo k iným dotknutým stranám, ktorých sa Oznámenie tiež priamo alebo nepriamo dotýka.

1. V prípade zaujatosti Zodpovednej osoby je Zamestnávateľ povinný vymenovať ad hoc inú Zodpovednú osobu na preverenie a prešetrenie Oznámenia. Ad hoc zodpovedná osoba postupuje a má povinnosti podľa tejto Smernice.
2. Je povinnosťou Zamestnávateľa zabezpečiť, aby žiadna z úloh a povinností Zodpovednej osoby v zmysle Zákona neviedla ku konfliktu záujmov.
   1. Výsledok preverenia Oznámenia
3. O výsledku preverenia Oznámenia Zodpovedná osoba spíše záznam o prijatí a vybavení oznámenia o protispoločenskej činnosti, v ktorom zhrnie skutočnosti, ktoré uvádza Oznamovateľ a zároveň sa vyjadrí ku každej skutočnosti, a to z hľadiska preverenia pravdivosti tvrdených skutočností a z hľadiska posúdenia ich právnej relevancie vo vzťahu k možnému naplneniu prvku protiprávnosti.
4. Pred vyhotovením záznamu o prijatí a vybavení oznámenia o protispoločenskej činnosti Zodpovedná osoba umožní Oznamovateľovi vyjadriť sa k zisteným záverom. Pokiaľ Oznamovateľ uvedie nové skutočnosti alebo so zistenými závermi nesúhlasí, Zodpovedná osoba sa musí s týmito skutočnosťami a nesúhlasnými námietkami vysporiadať v písomnom zázname o výsledku preverenia Oznámenia s uvedením, či sú tieto skutočnosti a námietky opodstatnené.
5. Zamestnávateľ písomne alebo elektronicky oznámi Oznamovateľovi výsledok preverenia jeho Oznámenia najneskôr do 10 dní od ukončenia preverovania.
6. Podanie Oznámenia sa nesmie stať podnetom ani dôvodom na vyvodzovanie dôsledkov, ktoré by Oznamovateľovi spôsobili akúkoľvek ujmu.
7. Pokiaľ sa v prípade preverovania Oznámenia preukáže, že došlo k spáchaniu trestného činu, priestupku alebo iného správneho deliktu, Zodpovedná osoba je túto skutočnosť povinná oznámiť orgánom činným v trestnom konaní alebo iným príslušným orgánom.
   1. Oboznamovanie Oznamovateľa s výsledkom preverenia Oznámenia.
8. Zodpovedná osoba je povinná oboznámiť Oznamovateľa o:
9. postúpení Oznámenia inému príslušnému orgánu;
10. predĺžení lehoty na preverenie Oznámenia;
11. potrebe doplnenia alebo spresnenia údajov uvedených v Oznámení;
12. potrebe súčinnosti Oznamovateľa pri preverovaní Oznámenia;
13. možnosti vyjadriť sa k výsledkom prešetrovania a zisteným záverom;
14. výsledku preverenia Oznámenia vo forme písomného záznamu;
15. poskytnúť Oznamovateľovi rozumnú súčinnosť Oznamovateľovi, ak o to požiada.
16. Zodpovedná osoba je povinná oboznamovať Oznamovateľa podľa predchádzajúceho bodu vždy písomne poštou alebo emailom, a zabezpečiť preukázateľnosť splnenia tejto povinnosti po dobu 3 rokov odo dňa doručenia oznámenia.
17. EVIDENCIA OZNÁMENÍ
18. Zodpovedná osoba je povinná po dobu 3 rokov odo dňa doručenia Oznámenia viesť evidenciu Oznámenia prostredníctvom „Záznamov o prijatí a vybavení oznámenia o protispoločenskej činnosti“, ktorého vzor tvorí prílohu tejto Smernice, v ktorom sa zaznamenávajú nasledujúce údaje:
19. dátum doručenia Oznámenia,
20. meno, priezvisko, adresu Oznamovateľa; v prípade anonymného Oznámenia sa uvedie iba poznámka, že ide o anonymné Oznámenie,
21. predmet Oznámenia,
22. výsledok preverenia Oznámenia,
23. dátum skončenia preverenia Oznámenia.
24. Každé Oznámenie je Zodpovedná osoba povinná bezodkladne zaevidovať v evidencii Oznámení pod číslom Oznámenia, ktorý pozostáva z poradového čísla jeho doručenia a roku doručenia. V prípade anonymného podania Zodpovedná osoba zaeviduje Oznámenie ako „anonymné Oznámenie - whistleblowing“.
25. Oznámenia sú evidované Zodpovednou osobou v osobitnej dokumentačnej zložke a taktiež v podacom denníku Spoločnosti.
26. PRÁVA A POVINNOSTI ZAMESTNANCA
27. Zamestnanec má právo podať Oznámenie podľa tejto Smernice alebo iným príslušným orgánom podľa osobitných predpisov, najmä prokurátorovi alebo príslušnému správnemu orgánu.
28. Zamestnanec má povinnosť oznámiť alebo prekaziť trestný čin príslušným orgánom. Podaním Oznámenia Zamestnávateľovi alebo Zodpovednej osobe sa táto povinnosť nepovažuje za splnenú.
29. Oznamovanie protispoločenskej činnosti sa nepovažuje sa porušenie povinnosti zachovávať mlčanlivosť vyplývajúcej zo zmluvných vzťahov so Zamestnávateľom, ak ide o povinnosť vyplývajúcu zamestnancovi z výkonu zamestnania, povolania, postavenie alebo funkcie. Povinnosť zachovávať mlčanlivosť je však porušená, ak sa Oznámením poruší  povinnosť mlčanlivosť v súvislosti s ochranou utajovaných skutočností, poštového tajomstva, obchodného tajomstva, bankového tajomstva, telekomunikačného tajomstva alebo daňového tajomstva, ochranou dôverných štatistických údajov, o povinnosť mlčanlivosti v súvislosti s poskytovaním a sprístupňovaním údajov zo zdravotnej dokumentácie, o povinnosť mlčanlivosti príslušníkov spravodajských služieb alebo o povinnosť mlčanlivosti pri poskytovaní právnych služieb.
30. Zamestnanec ma právo žiadať o poskytnutie ochrany pri oznámení Závažnej protispoločenskej činnosti, ktorá je trestným činom a tiež právo žiadať o ochranu aj pre blízku osobu.
31. Zamestnanec má právo žiadať o pozastavenie účinnosti pracovnoprávneho úkonu Zamestnávateľa voči zamestnancovi.
32. Každý zamestnanec je povinný poskytnúť Zodpovednej osobe súčinnosť pri vybavovaní a prešetrovaní Oznámenia. Neposkytnutie súčinnosti sa považuje za porušenie pracovnej disciplíny. Právo odoprieť výpoveď podľa osobitného predpisu tým nie je dotknuté, najmä ak sa dostane do pozície svedka je oprávnený odoprieť vypovedať, ak by výpoveďou spôsobil nebezpečenstvo trestného stíhania sebe, svojmu príbuznému v priamom rade, svojmu súrodencovi, osvojiteľovi, osvojencovi, manželovi alebo druhovi, alebo iným osobám v rodinnom alebo obdobnom pomere, ktorých ujmu by právom pociťoval ako vlastnú ujmu.
33. Zamestnanci sú oprávnení a tiež povinní riadiť sa pri podávaní Oznámení touto Smernicou, Zákonom a súvisiacimi právnymi predpismi, či už na úrovni vnútroštátnej legislatívy alebo práva EÚ.
34. Zamestnanec sa zaväzuje, že sa bude zúčastňovať školení a iných aktivít Zamestnávateľa k Whistleblowingu; starostlivo si preštuduje všetky materiály, ktoré mu Zamestnávateľ poskytne k Whistleblowingu a iným protikorupčným opatreniam.
35. Každý zamestnanec Spoločnosti je zodpovedný za to, že sa Spoločnosť prostredníctvom jeho konania nedopustí korupčného, podvodného a ani iného protispoločenského správania.
36. Zamestnanec dbá na to, aby sa pri výkone svojich činností vyhol skutočnému či potenciálnemu konfliktu záujmov.
37. Zamestnanec ako potenciálny Oznamovateľ je povinný oznamovať len pravdu a je si vedomý následkov krivého obvinenia v zmysle § 345 Trestného zákona.
38. Zamestnanec, ktorý urobil Kvalifikované oznámenie, a tiež zamestnanec, voči ktorému bola pozastavená účinnosť pracovnoprávneho úkonu majú právo žiadať o poskytnutie právnej pomoci Centrum právnej pomoci.
39. PRÁVA A POVINNOSTI ZAMESTNÁVATEĽA
40. Zamestnávateľ je povinný prijať vnútorný predpis, ktorý určí podrobnosti o prijímaní a vybavovaní oznámení súvisiacich s oznamovaním protispoločenskej činnosti.
41. Zamestnávateľ je povinný prijať a preveriť každé Oznámenie do 90 dní od jeho prijatia.
42. Zamestnávateľ je povinný oznámiť Oznamovateľovi výsledok preverenia Oznámenia a opatrenia, ak sa prijali na základe preverenia Oznámenia, do desiatich dní od preverenia oznámenia
43. Zamestnávateľ je povinný zachovávať mlčanlivosť o totožnosti Oznamovateľa, v prípade, že sa mu stane známou.
44. Zamestnávateľ má povinnosť poskytovať súčinnosť pri preverovaní a vybavovaní Oznámenia.
45. Zamestnávateľ je povinný viesť evidenciu Oznámení.
46. S ohľadom na najnovšie poznatky, náklady na vykonanie opatrení a účel vnútorného systému preverovania Oznámení je zamestnávateľ povinný prijať vhodné technické a organizačné opatrenia na zabezpečenie a preukázanie toho, že vnútorný systém preverovania oznámení sa vykonáva v súlade so Zákonom.
47. Zamestnávateľ je povinný zaviesť opatrenia, aby sa v Spoločnosti eliminovali akékoľvek riziká korupčného, podvodného a iného protispoločenského správania.
48. Zamestnávateľ je povinný preveriť, zabezpečiť a udržiavať splnenie odborných predpokladov Zodpovednej osoby v súlade so Zákonom a je povinný materiálne podporovať činnosť Zodpovednej osoby.
49. Zamestnávateľ je oprávnený a tiež povinný riadiť sa pri vybavovaní a preverovaní Oznámení touto Smernicou, Zákonom a súvisiacimi právnymi predpismi, či už na úrovni vnútroštátnej legislatívy alebo práva EÚ.
50. Zodpovedná osoba môže plniť aj iné úlohy a povinnosti ako sú vymedzené v Zákone, pričom Zamestnávateľ je povinný zabezpečiť, aby žiadna z týchto iných úloh alebo povinností neviedla ku konfliktu záujmov.
51. Zamestnávateľ nesmie Zodpovednú osobu postihovať za výkon jej úloh. Ak je zodpovednou osobou organizačná zložka, nesmie postihovať zamestnancov, ktorí sú do nej zaradení.
52. Zamestnávateľ je povinný poskytnúť Zodpovednej osobe pri plnení jej úloh podľa Zákona potrebnú súčinnosť, najmä je povinný jej poskytnúť dostatočné prostriedky potrebné na plnenie týchto úloh a prístup k osobným údajom a dokumentom.

(B) EXTERNÉ PRAVIDLÁ V RÁMCI OZNAMOVANIA PROTISPOLOČENSKEJ ČINNOSTI

1. ŽIADOSŤ O POSKYTNUTIE OCHRANY OZNAMOVATEĽOVI
2. Ochrana Oznamovateľa môže trvať počas, alebo aj po skončení trestného konania, alebo konania o správnom delikte, a to až počas obdobia troch rokov. Vzor žiadosti o poskytnutie ochrany tvorí prílohu k tejto Smernici.
3. Chránený Oznamovateľ má právo podať žiadosť o poskytnutie odmeny za Kvalifikované oznámenie, a to až do výšky 50- násobku minimálnej mzdy, ak:
4. v trestnom konaní na základe jeho Kvalifikovaného oznámenia bola podaná obžaloba; bol podaný návrh na schválenie dohody o vine a treste; bol schválený zmier a zastavené trestné stíhanie; trestné stíhanie bolo podmienečne zastavené, alebo ak
5. v správnom konaní na základe jeho Kvalifikovaného oznámenia nadobudlo právoplatnosť rozhodnutie o spáchaní správneho deliktu.
6. Žiadosť o poskytnutie odmeny má obsahovať meno, priezvisko, dátum narodenia a pobyt Oznamovateľa, odôvodnenie žiadosti a kópiu oznámenia o príslušného orgánu o podaní obžaloby, schválení dohody o vine a prijatí trestu, schválení zmieru a zastavenie trestného stíhania, podmienečné zastavenie trestného stíhania alebo nadobudnutia právoplatnosti rozhodnutia o spáchaní správneho deliktu, a možno ju podať do šiestich mesiacov odo dňa doručenia takéhoto oznámenia.
   1. V rámci trestného konania – Chránený Oznamovateľ
7. Oznamovateľ má právo na podanie žiadosti o poskytnutie ochrany pri oznamovaní Závažnej protispoločenskej činnosti ktorá je trestným činom bližšie definovaným v bode 1, a to buď
8. zároveň s Oznámením, alebo
9. počas trestného konania.
10. Ak prokurátor zistí, že Oznamovateľ, ktorý podal žiadosť o poskytnutie ochrany, podal Kvalifikované oznámenie, bezodkladne mu poskytne ochranu v zmysle bodu 9.1 písm. (a) a túto skutočnosť písomne oznámi Oznamovateľovi, Zamestnávateľovi a Úradu.
11. Doručením oznámenia o poskytnutí ochrany Zamestnávateľovi sa Oznamovateľ stáva Chráneným oznamovateľom.
12. Oznamovateľ má právo namiesto žiadosti o poskytnutie ochrany pri oznamovaní Závažnej protispoločenskej činnosti požiadať prokurátora o poskytnutie potvrdenia o tom, že urobil Kvalifikované oznámenie.
13. Oznamovateľovi, ktorý síce podal žiadosť o poskytnutie ochrany pri oznamovaní závažnej protispoločenskej činnosti, ale prokurátor zistí, že nepodal Kvalifikované oznámenie, prokurátor bezodkladne písomne oznámi túto skutočnosť s uvedením dôvodov neposkytnutia ochrany. Takýto Oznamovateľ, ktorému sa neposkytla ochrana má právo do 15 dní od doručenia oznámenia o neposkytnutí ochrany požiadať sám alebo prostredníctvom Úradu nadriadeného prokurátora, aby preskúmal dôvody neposkytnutia ochrany. Nadriadený prokurátor má povinnosť do 15 dní od doručenia takejto žiadosti rozhodnúť, či bude ochrana Oznamovateľovi poskytnutá.

Chránený Oznamovateľ požíva ochranu Úradu. Na poskytnutie odmeny za podanie Kvalifikovaného oznámenia nie je právny nárok.

* 1. V rámci konania o správnom delikte – Chránený Oznamovateľ

1. Oznamovateľ má právo na podanie žiadosti o poskytnutie ochrany pri oznamovaní Závažnej protispoločenskej činnosti ktorá je správnym deliktom bližšie definovaným v bode 1, a to buď
2. zároveň s Oznámením, alebo
3. počas konania o správnom delikte.
4. Ak správny orgán zistí, že Oznamovateľ, ktorý podal žiadosť o poskytnutie ochrany, podal Kvalifikované oznámenie, bezodkladne mu poskytne ochranu v zmysle bodu 9.2 písm. (a) a túto skutočnosť písomne oznámi Oznamovateľovi, Zamestnávateľovi a Úradu.
5. Doručením oznámenia o poskytnutí ochrany Zamestnávateľovi sa Oznamovateľ stáva Chráneným oznamovateľom.
6. Oznamovateľ má právo, namiesto žiadosti o poskytnutie ochrany pri oznamovaní Závažnej protispoločenskej činnosti, požiadať správny orgán o poskytnutie potvrdenia o tom, že urobil Kvalifikované oznámenie.
7. Oznamovateľovi, ktorý síce podal žiadosť o poskytnutie ochrany pri oznamovaní závažnej protispoločenskej činnosti, ale správny orgán zistí, že nepodal Kvalifikované oznámenie, bezodkladne písomne oznámi túto skutočnosť s uvedením dôvodov neposkytnutia ochrany. Takýto Oznamovateľ, ktorému sa neposkytla ochrana má právo do 15 dní od doručenia oznámenia o neposkytnutí ochrany požiadať sám alebo prostredníctvom Úradu nadriadený správny orgán, aby preskúmal dôvody neposkytnutia ochrany. Nadriadený správny orgán má povinnosť do 15 od doručenia takejto žiadosti rozhodnúť, či bude ochrana Oznamovateľovi poskytnutá.
8. Ak sa v trestnom konaní odovzdá alebo postúpi vec inému orgánu na konanie o správnom delikte po podaní žiadosti po poskytnutie ochrany, správny orgán posúdi poskytnutie ochrany aj bez podania ďalšej žiadosti o poskytnutie ochrany.
9. PRACOVNOPRÁVNY ÚKON VOČI OZNAMOVATEĽOVI
   1. ŽIADOSŤ ZAMESTNÁVATEĽA O UDELENIE SÚHLASU S ÚKONOM VOČI CHRÁNENÉMU OZNAMOVATEĽOVI
10. Zamestnávateľ nesmie urobiť pracovnoprávny úkon voči Chránenému Oznamovateľovi bez súhlasu Úradu, s výnimkou tých, ktorým mu priznáva nárok, alebo ide o pracovnoprávny úkon súvisiaci so skočením pracovnoprávneho vzťahu, ktorý je dôsledok právnej skutočnosti, ktorá nezávisí od posúdenia zamestnávateľa, napríklad v prípade dobrovoľnej výpovede zo strany zamestnanca a pod. Vzor žiadosti Zamestnávateľa o udelenie súhlasu od Úradu je v prílohách k tejto Smernici.
11. Zamestnávateľ je informovaný o statuse zamestnanca ako chráneného Oznamovateľa, ktorému bola priznaná ochrana, a to priamo príslušným prokurátorom alebo správnym orgánom, ktorí doručujú Zamestnávateľovi písomné rozhodnutie o priznaní ochrany.
12. Proti rozhodnutiu Úradu o žiadosti o udelenie súhlasu, nie je možné podať odvolanie.
13. Ak urobí Zamestnávateľ pracovnoprávny úkon, o ktorom sa zamestnanec domnieva, že bol urobený v súvislosti s Oznámením, a s týmto pracovnoprávnym úkonom nesúhlasí, môže sa obrátiť na Úrad so žiadosťou o pozastavenie účinnosti tohto pracovnoprávneho úkonu. Žiadosť môže podať do 15 dní odo dňa, kedy sa o tomto pracovnoprávnom úkone dozvedel.

Inak povedané, bez súhlasu Úradu je každý takýto „negatívny“ pracovnoprávny úkon neplatný. Ak Zamestnávateľ urobí takýto úkon bez súhlasu Úradu, môže dostať pokutu až do výšky 2000,-Eur.

* 1. POZASTAVENIE ÚČINNOSTI PRACOVNOPRÁVNEHO ÚKONU VOČI OZNAMOVATEĽOVI NA ŽIADOSŤ OZNAMOVATEĽA

1. Ak sa Oznamovateľ, ktorý nie je chráneným oznamovateľom, domnieva, že v súvislosti s Oznámením bol voči nemu urobený pracovnoprávny úkon, s ktorým nesúhlasí, má právo požiadať Úrad o pozastavenie účinnosti tohto pracovnoprávneho úkonu, a to do 15 dní odo dňa kedy sa dozvedel o predmetnom pracovnoprávnom úkone.
2. Úrad bezodkladne pozastaví účinnosť tohto pracovnoprávneho úkonu, ak bola dodržaná lehota, a ak Zamestnávateľ v primeranej lehote určenej Úradom nepreukáže, že predmetný pracovnoprávny úkon nemá príčinnú súvislosť s Oznámením podaným Oznamovateľom.
3. Úrad vydá potvrdenie o pozastavení účinnosti pracovnoprávneho úkonu a doručí ho Zamestnávateľovi a Oznamovateľovi. Oznamovateľ má právo podať na súd návrh na nariadenie neodkladného opatrenia s tým spojenými následkami.

Zákonný „obranný“ prostriedok na možné odvetné opatrenia zo strany Zamestnávateľa.

(C) OCHRANA OSOBNÝCH ÚDAJOV

1. OCHRANA OSOBNÝCH ÚDAJOV V OBLASTI WHISTLEBLOWINGU
2. Spoločnosť sa pri spracúvaní osobných údajov riadi Nariadením Európskeho parlamentu a Rady 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len **„GDPR“**) a zákonom č. 18/2018 Z.z. o ochrane osobných údajov.
3. Účelom spracúvania osobných údajov Oznamovateľov je riadne prijatie, preverovanie a evidovanie Oznámenia.
4. Zamestnávateľ spracúva osobné údaje dotknutých osôb:
5. titul, meno, priezvisko, adresa pobytu oznamovateľa,
6. titul, meno, priezvisko, pracovná pozícia osoby, voči ktorej oznámenie smeruje,
7. titul, meno, priezvisko, pracovná pozícia osoby, ktoré podajú zodpovednej osobe k oznámeniu vysvetlenie.
8. Doba uchovávania osobných údajov je: 3 roky od prijatia oznámenia (zákonná lehota).
9. Poskytnutie osobných údajov je dobrovoľné, je však nevyhnutné na riadne prijatie, preverenie a evidovanie oznámenia.
10. Ochranu osobných údajov, ktoré sa spracúvajú pri preverovaní, vybavovaní, evidencii Oznámení, upravujú interné predpisy Zamestnávateľa týkajúce sa agendy ochrany osobných údajov.
11. Viac informácii o spracúvaní osobných údajov dotknutých osôb v súlade s článkom 13, 14 GDPR je dostupných na [www.cine-max.sk](http://www.cine-max.sk) .

Je povinnosťou Zamestnávateľa informovať dotknuté osoby (v pozícii zamestnanca / oznamovateľa) o spracúvaní ich osobných údajov v súlade 13, 14 GDPR .

(D) ÚRAD PRE OCHRANU OZNAMOVATEĽOV PROTISPOLOČENSKEJ ČINNOSTI

1. ÚRAD
2. Úrad je nezávislý orgán štátnej správy s celoštátnou pôsobnosťou, ktorý chráni práva a oprávnené záujmy Oznamovateľov pri whistleblowingu.
3. Na čele Úradu je predseda, ktorý zodpovedá za činnosť Úradu.
4. Od 1. marca 2019 do konca kalendárneho mesiaca, v ktorom uplynie šesť mesiacov od zvolenia predsedu úradu národnou radou plní inšpektorát práce úlohy, najmä:
5. rozhoduje vo veciach ochrany Oznamovateľa pri oznamovaní Závažnej protispoločenskej činnosti,
6. rozhoduje o pozastavení účinnosti pracovnoprávneho úkonu,
7. kontroluje uplatňovanie Zákona,
8. kontroluje dodržiavanie ustanovení o poskytnutí ochrany a výkone ochrany,
9. kontroluje spôsob, akým sa Zamestnávateľ správal k Oznamovateľovi v čase po podaní Oznámenia,
10. kontroluje dodržiavanie ustanovení o vnútornom systéme preverovania Oznámení,
11. oznamuje príslušným orgánom podozrenie z postihu zamestnanca v súvislosti s Oznámením.

K 30. septembru 2019 nie je predseda Úradu zvolený. Z praxe inšpektorátov práce podľa Starého zákona sú známe prípady udelenia sankcií napríklad za neskoré zavedenie, resp. nezavedenie pravidiel v oblasti whistleblowingu, neurčenie, resp. nesprávne určenie zodpovednej osoby, nezverejnené informácie o zodpovednej osobe alebo aj spôsobu podávania oznámení, nepoučenie zamestnancov o zavedení pravidiel pre oznamovanie protispoločenskej činnosti. Nový Zákon však v prechodnom období dáva inšpektorátom ešte väčší rozsah pôsobnosti a preto ich rozsah kontroly bude prispôsobený novému Zákonu.

1. SANKCIE
2. Úrad môže uložiť pokutu až do výšky 2000,- Eur za priestupky, ktorých sa dopustí ten, kto:
3. urobí voči Oznamovateľovi pracovnoprávny úkon bez súhlasu Úradu, ak sa súhlas vyžaduje,
4. postihne Oznamovateľa v súvislosti s podaním Oznámenia,
5. poruší povinnosť zachovávať mlčanlivosť o totožnosti Oznamovateľa.

Odborné predpoklady Zodpovednej osoby eliminujú riziko udelenia pokuty za uvedené priestupky, ktorých sa môže dopustiť aj sama Zodpovedná osoba.

1. Úrad môže uložiť pokuty až do výšky 20 000,- Eur Zamestnávateľovi, ktorý si nesplní niektorú z povinností podľa § 10 a § 11 Zákona.

Takýmito porušeniami môžu byť napríklad (i) nezavedenie / neskoré / nedostatočné / nesprávne zavedenie vnútorného systému na preverovanie Oznámení, (ii) neurčenie / nesprávne určenie Zodpovednej osoby, (iii) Zodpovedná osoba nespĺňa odborné predpoklady, (iv) nezverejnenie označenia Zodpovednej osoby a spôsobu podávania Oznámení, (v) nezavedenie povinnej evidencie Oznámení.

1. Inšpektorát práce môže uložiť poriadkovú pokutu až do výšky 500,-Eur za neposkytnutie súčinnosti pri zisťovaní skutočností dôležitých pre poskytnutie ochrany podľa § 7 a 12 Zákona Úradom pri súčasnom splnení podmienok v zmysle § 21 Zákona.

(E) ZÁVEREČNÉ USTANOVENIA

1. PLATNOSŤ A ÚČINNOSŤ SMERNICE
2. Táto Smernica je dostupná všetkým zamestnancom na webovej stránke www.cine-max.sk.
3. Táto Smernica je záväzná pre všetky Subjekty.
4. Táto smernica nadobúda platnosť a účinnosť od 30. septembra 2019.

PRÍLOHA Č.1 VZOR OZNÁMENIA O PROTISPOLOČENSKEJ ČINNOSTI

**[Hlavička oznamovateľa – meno, priezvisko, adresa, e-mail ]**

**[Hlavička Zodpovednej osoby**]

V [●] dňa [●]

**Vec: Oznámenie o protispoločenskej činnosti („Oznámenie“)**

Vážený/Vážená pán / pani [●],

Ja, dolupodpísaná/ý [titul, meno, priezvisko, dátum narodenia, pobyt, pracovná pozícia], v pracovnoprávnom vzťahu so zamestnávateľom [●], so sídlom [●], IČO: [●], zapísaným v obchodnom registri Okresného súdu [●], Oddiel: [●], vložka číslo [●] ( **„Zamestnávateľ“**) s miestom výkonu práce [●], podávam oznámenie o protispoločenskej činnosti („**Oznámenie“**)podľa zákona č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov (**„Zákon**“)

Predmet Oznámenia: [●]

Oznámenie smeruje voči: [●]

Vopred ďakujem.

S pozdravom,

\_\_\_\_\_\_\_\_\_\_\_\_\_\_\_\_\_\_\_

Oznamovateľ [●]

Prílohy: [Oznámenie]

PRÍLOHA Č.2 ZÁZNAM O ÚSTNOM PODANÍ OZNÁMENIA

* + - 1. **Oznámenie o protispoločenskej činnosti**:

1. **Typ Oznámenia:**

Anonymné Oznámenie

Neanonymné Oznámenie

1. **Identifikačné údaje Oznamovateľa:**

Titul, meno a priezvisko: [●]

Pobyt: [●]

1. **Identifikačné údaje Zamestnávateľa:**

Názov: [●]

Sídlo: [●]

IČO: [●]

1. **Predmet Oznámenia:**

Špecifikácia protispoločenskej činnosti: [●]

1. **Dátum doručenia Oznámenia:** [●]
2. Počet Príloh, dokumentov:
   * + 1. **Záznam spísal:**
3. **Identifikačné údaje Zodpovednej osoby:**

Titul, meno a priezvisko: [●]

Pobyt: [●]

Pracovná pozícia: [●]

V [●], dňa [●]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Oznamovateľ: [●]**

PRÍLOHA Č.3 ZÁZNAM O PRIJATÍ A VYBAVENÍ OZNÁMENIA O PROTISPOLOČENSKEJ ČINNOSTI

**Oznámenie protispoločenskej činnosti:**

1. **Identifikačné údaje Oznamovateľa:**

Titul, meno a priezvisko: [●]

Pobyt: [●]

1. **Identifikačné údaje Zamestnávateľa:**

Názov: [●]

Sídlo: [●]

IČO: [●]

1. **Predmet Oznámenia:**

Špecifikácia protispoločenskej činnosti: [●]

1. **Dátum doručenia Oznámenia:** [●]
2. **Spôsob podania Oznámenia:**  [●]
3. **Doplnenie Oznámenia**

Dátum výzvy na doplnenie Oznámenia: [●]

Lehota na doplnenie Oznámenia: [●]

Dátum doplnenia Oznámenia Oznamovateľom: [●]

1. **Výsledok preverenia Oznámenia:**

Spôsob vybavenie: [●]

Výsledok – zhrnutie skutočností: [●]

Nové skutočnosti uvedené Oznamovateľom: [●]

Dátum skončenia preverenia Oznámenia: [●]

**Záznam spísal:**

1. **Identifikačné údaje Zodpovednej osoby:**

Titul, meno a priezvisko: [●]

Pobyt: [●]

Pracovná pozícia: [●]

V [●], dňa [●]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zodpovedná osoba: [●]**

PRILOHA Č.4 ODPOVEĎ NA OZNÁMENIE O PROTISPOLOČENSKEJ ČINNOSTI – OBOZNÁMENIE O VYBAVENÍ

**CINEMAX Bratislava, s. r. o., so sídlom Ševčenkova 19, 851 01 Bratislava, IČO 47 661 887**

**[Hlavička Oznamovateľa**]

**V [●] dňa [●]**

**Vec: ODPOVEĎ NA OZNÁMENIE O PROTISPOLOČENSKEJ ČINNOSTI – OBOZNÁMENIE O VYBAVENÍ**

Vážený/Vážená pán / pani [●],

Dňa [●] bolo zamestnávateľovi CINEMAX Bratislava, s. r. o., so sídlom Ševčenkova 19, 851 01 Bratislava, IČO 47 661 887, zapísanom v Obchodnom registri Okresného súdu Bratislava I, Oddiel Sro, Vložka číslo 96678/B (**„Zamestnávateľ“**) doručené od zamestnanca [titul, meno, priezvisko, dátum narodenia, pobyt], v pracovnoprávnom vzťahu so Zamestnávateľom, na pozícii [●] u Zamestnávateľa, oznámenie o protispoločenskej činnosti (**„Oznámenie“**) podľa zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov (**„Zákon“**) vo veci [●].

Vaším Oznámením sme sa ihneď zaoberali. V nadväznosti na uvedené vám oznamujeme, že [●]. V prípade, že nie ste spokojný s vybavením Vášho Oznámenia, máte právo sa obrátiť na Úrad na ochranu oznamovateľov protispoločenskej činnosti.

Zodpovedná osoba vyhlasuje, že nie sú jej známe žiadne skutočnosti, v dôsledku ktorých by sa dostala do konfliktu záujmov pri preverovaní Oznámenia.

S pozdravom,

\_\_\_\_\_\_\_\_\_\_\_\_\_\_\_\_\_\_\_

Zodpovedná osoba [●]

Prílohy: [Oznámenie]

PRÍLOHA Č.5 OZNÁMENIE O PREDĹŽENÍ LEHOTY NA VYBAVENIE OZNÁMENIA

**CINEMAX Bratislava, s. r. o., so sídlom Ševčenkova 19, 851 01 Bratislava, IČO 47 661 887**

**[Hlavička Oznamovateľa**]

**V [●] dňa [●]**

**Vec: Oznámenie o predĺžení lehoty na vybavenie oznámenia („Oznámenia“)**

Vážený/Vážená pán / pani [●],

Dňa [●] bolo zamestnávateľovi, obchodnej spoločnosti CINEMAX Bratislava, s. r. o., so sídlom Ševčenkova 19, 851 01 Bratislava, IČO 47 661 887, zapísanom v Obchodnom registri Okresného súdu Bratislava I, Oddiel Sro, Vložka číslo 96678/B (**„Zamestnávateľ“**) doručené od zamestnanca [titul, meno, priezvisko, dátum narodenia, pobyt], v pracovnoprávnom vzťahu so Zamestnávateľom, na pozícii [●] u Zamestnávateľa [●], oznámenie o protispoločenskej činnosti podľa § 10 ods. 5 zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov (**„Zákon“**) vo veci [●].

Predmetné oznámenie nie je možné vybaviť v zákonom stanovenej lehote 90 dní odo dňa prijatia oznámenia, a to z týchto závažných dôvodov [●].

V súlade s § 10 ods. 5 zákona č. 54/2019 Z. z. Vám oznamujeme, že z vyššie uvedených závažných dôvodov predlžujeme lehotu na vybavenie Vášho oznámenia o [●] dní.

Vopred ďakujeme.

S pozdravom,

\_\_\_\_\_\_\_\_\_\_\_\_\_\_\_\_\_\_\_

Zodpovedná osoba [●]

Prílohy: [Oznámenie]

PRÍLOHA Č. 6 ZÁZNAM O VYMENOVANÍ INTERNEJ ZODPOVEDNEJ OSOBY

(ďalej len „**Záznam**“)

Obchodná spoločnosť CINEMAX Bratislava, s. r. o., so sídlom Ševčenkova 19, 851 01 Bratislava, IČO 47 661 887, zapísaná v Obchodnom registri Okresného súdu Bratislava I, Oddiel Sro, Vložka číslo 96678/B (ďalej len **„Zamestnávateľ“** / „**Spoločnosť**“) týmto za zodpovednú vymenúva:

|  |  |
| --- | --- |
| meno a priezvisko: | [•] |
| dátum narodenia: | [•] |
| pracovné zaradenie: | [•] |
| poštová adresa: | [•] |
| e-mailová adresa: | [•] |
| telefónne číslo: | [•] |

pre plnenie úloh Zamestnávateľa pri vybavovaní oznámení súvisiacich s oznamovaním protispoločenskej činnosti.

(ďalej len **„Zodpovedná Osoba“**).

1. Zodpovedná osoba plní úlohy Zamestnávateľa podľa § 10 odsekov 4 až 7 a § 11 ods. 1 zákona č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov („Zákon“) a musí mať odborné predpoklady na plnenie úloh podľa tohto Zákona.
2. Zamestnávateľ vymenúva Zodpovednú Osobu na základe jej odborných kvalít, a to najmä na základe jej odborných znalostí práva a postupov v oblasti oznamovania protispoločenskej činnosti, protikorupčných opatrení, čo preukazuje aj dokument v Prílohe. Výkon funkcie Zodpovednej Osoby nesmie byť v konflikte záujmov s plnením jej iných úloh a povinností.
3. Zamestnávateľ vyhlasuje, že si overil odborné predpoklady na plnenie úloh Zodpovednej osoby v zmysle Zákona a vyhlasuje, že Zodpovedná osoba, tieto odborné predpoklady spĺňa.
4. Zodpovedná osoba vyhlasuje, že spĺňa odborné predpoklady na plnenie úloh Zodpovednej osoby v zmysle zákona.
5. Uvedené kontaktné údaje Zodpovednej Osoby budú zverejnené na webovej stránke Spoločnosti, poskytnuté zamestnancom v pracovnoprávnom vzťahu so Spoločnosťou pri nástupe do zamestnania, prostredníctvom pracovných emailových schránok, a tiež bude zverejnená interaktívna prezentácia so všetkými potrebnými údajmi.
6. Zodpovedná Osoba má povinnosť plniť svoje úlohy a povinnosti podľa zákona č. 54/2019 Z.z. o ochrane pre oznamovateľov protispoločenskej činnosti a Interných predpisov Spoločnosti, najmä Smernice o prijímaní a vybavovaní oznámení súvisiacich s oznamovaním protispoločenskej činnosti.
7. Zodpovedná Osoba je pri výkone svojich úloh a povinností samostatná v rozhodovaní.
8. Zodpovednej osobe nesmú byť pri výkone jej úloh a povinností zadávané žiadne priame pokyny a nesmie jej byť vnucovaný ani podsúvaný právny názor. Zodpovednej Osobe je Spoločnosť povinná poskytnúť všetky potrebné zdroje na výkon jej úloh a povinností.
9. Zodpovedná Osoba podlieha priamo najvyššiemu vedeniu Spoločnosti, ktoré ju vymenúva a odvoláva. Zodpovedná Osoba nesmie byť odvolaná alebo postihovať za výkon jej úloh a povinností; pracovnoprávna zodpovednosť Zodpovednej Osoby vo vzťahu k Spoločnosti tým nie je dotknutá.
10. V prípade, že si Zodpovedná Osoba neplní svoje povinnosti podľa tejto Smernice, interných predpisov a práva EÚ alebo Členského Štátu, ktoré sa na Spoločnosť vzťahuje, v dôsledku čoho Spoločnosti vznikne škoda, môže si Spoločnosť túto škodu voči Zodpovednej Osobe uplatniť žalobou v civilnom sporovom konaní podľa zákona č. 160/2015 Z.z. Civilného sporového poriadku v platnom znení.
11. Ochrana osobných údajov je záujem chránený zákonom č. zákona č. 300/2005 Z.z. Trestným zákonom (ďalej len „TZ“). Ak Zodpovedná Osoba úmyselne poruší svoju povinnosť mlčanlivosti, môže byť voči nej vyvodená aj trestnoprávna zodpovednosť podľa § 374 TZ.

|  |  |  |  |
| --- | --- | --- | --- |
| Za Spoločnosť: | | Za Zodpovednú Osobu: | |
| V\_\_\_\_\_\_\_\_\_\_\_\_\_\_\_\_\_\_dňa\_\_\_.\_\_\_.\_\_\_\_\_\_\_\_ | | V\_\_\_\_\_\_\_\_\_\_\_\_\_\_\_\_\_\_dňa\_\_\_.\_\_\_.\_\_\_\_\_\_\_ | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Meno a priezvisko: [•]  Funkcia: [•] | | Meno a priezvisko: [•] | |
|  | |  | |
| **Príloha:** [dokument preukazujúci splnenie odborných predpokladov Zodpovednej osoby] | |  | |
|  | |  | |
|  | |  | |
|  | |  | |
|  | |  | |

PRÍLOHA Č.7 ŽIADOSŤ OZNAMOVATEĽA O POSKYTNUTIE OCHRANY PRI OZNÁMENÍ ZÁVAŽNEJ PROTISPOLOČENSKEJ ČINNOSTI

**[Hlavička oznamovateľa – meno, priezvisko, adresa, e-mail ]**

**[Hlavička príslušného prokurátora**]

V [●] dňa [●]

**Vec: Žiadosť O POSKYTNUTIE OCHRANy pri oznámení závažnej protipoločenskej činnosti („žIADOSť“)**

Vážený/Vážená pán / pani [●],

Ja, dolupodpísaná/ý [titul, meno, priezvisko, dátum narodenia, pobyt], zamestnaná/ý na pozícii [●] u zamestnávateľa CINEMAX Bratislava, s. r. o., so sídlom Ševčenkova 19, 851 01 Bratislava, IČO 47 661 887, zapísanom v Obchodnom registri Okresného súdu Bratislava I, Oddiel Sro, Vložka číslo 96678/B (ďalej **len „Spoločnosť“** / **„Zamestnávateľ“**) s miestom výkonu práce [●], žiadam o poskytnutie ochrany pri oznámení závažnej protispoločenskej činnosti podľa § 3 zákona č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov.

Alt 1/ Žiadosť podávam zároveň s oznámením protispoločenskej činnosti **(„Oznámenie“**), ktorý je súčasťou prílohy tejto Žiadosti.

Alt 2/ Žiadosť podávam počas trestného konania / konania o správnom delikte, ktoré bolo začaté aj na základe mnou uvedených skutočností voči Zamestnávateľovi vo veci [definovať trestný čin [●] podľa § [●] zákona č. 300/2005 Z.z. Trestný zákon v znení neskorších predpisov]. / [definovať správny delikt [●].

Zároveň žiadam aj o poskytnutie ochrany pre moju [definovať blízku osobu – napríklad sestru/brata/mamu/otca/syna/dcéru/manžela/manželku] s [titul, meno, priezvisko, dátum narodenia, pobyt]:

Alt 1/ v pracovnoprávnom vzťahu Zamestnávateľa na pozícii [●], alebo

Alt 2/ je závislou osobou vo vzťahu Zamestnávateľovi.

Vopred ďakujem.

S pozdravom,

\_\_\_\_\_\_\_\_\_\_\_\_\_\_\_\_\_\_\_

Oznamovateľ [●]

Prílohy: [Oznámenie]

PRÍLOHA Č.8 ŽIADOSŤ ZAMESTNÁVATEĽA O UDELENIE SÚHLASU OD ÚRADU

**CINEMAX Bratislava, s. r. o., so sídlom Ševčenkova 19, 851 01 Bratislava, IČO 47 661 887**

**[Hlavička Úradu na ochranu oznamovateľov protispoločenskej činnosti**]

(**„Úrad“**)

V [●] dňa [●]

**Vec: Žiadosť zamestnávateľa o udelenie súhlasu na vykonanie pracovnoprávneho úkonu voči chránenému oznamovateľovi („žIADOSť“)**

Vážený/Vážená pán / pani [●],

ako zamestnávateľ – obchodná spoločnosť CINEMAX Bratislava, s. r. o., so sídlom Ševčenkova 19, 851 01 Bratislava, IČO 47 661 887 zapísanej v Obchodnom registri Okresného súdu Bratislava I, Oddiel Sro, Vložka číslo 96678/B zastúpený [●] (ďalej len **„Zamestnávateľ“**) žiadam v zmysle § 7 ods. 1 a nasl. zákona č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov o udelenie súhlasu na vykonanie pracovnoprávneho úkonu / vydanie rozhodnutia [označenie pracovnoprávneho úkonu, na ktorý sa žiada súhlas], voči zamestnancovi, ktorý je na základe oznámenia Úradu zo dňa [dátum] v pozícii chráneného oznamovateľa protispoločenskej činnosti [titul, meno, priezvisko, dátum narodenia, pobyt], nakoľko [odôvodnenie potreby vykonania pracovnoprávneho úkonu].

Vopred ďakujem.

S pozdravom,

\_\_\_\_\_\_\_\_\_\_\_\_\_\_\_\_\_\_\_\_\_

CINEMAX Bratislava, s.r.o.

**Prílohy:** [Pracovná zmluva / Upozornenie na porušenie pracovnej disciplíny / Návrh predmetného pracovnoprávneho úkonu]